**Afsnit 5 Reglement for DTaF´s Kamplandshold**

**§ 1  GENERELLE REGLER FOR KAMPLANDSHOLDET**

**Stk. 1**Kamplandsholdet består af de kæmpere, som er udtaget til et internationalt mesterskab (EM, VM, OL m.v.) det pågældende år. Kamplandsholdet udtages af Talent og Eliteudvalget (TEU) efter indstilling fra Det sportslige udvalg.

 **Stk. 2** Udøverne har pligt til at tilsidesætte andre taekwondo-opgaver til fordel for arrangementer i tilknytning til det internationale mesterskab, som udøveren er udtaget til. Eksempelvis planlagte landsholdstræninger.

 **Stk. 3**Hvis holdets udøvere evt. bliver forhindret i at deltage i nogle af dets aktiviteter, har udøveren pligt til, så snart de bliver bekendte hermed, at meddele dette til den ansvarlige i DTaF for det pågældende arrangement.

**Stk. 4**Udøverne skal til enhver tid følge TEU og holdleders anvisninger.

**Stk. 5**Udøverne har altid ret til at henvende sig til holdleder angående spørgsmål, som er relevante for holdet.

**§ 2  UDTAGELSESKOMITE (UK)**

**Stk. 1** Det sportslige udvalg er ansvarlige for indstilling til udtagelse af kæmpere til mesterskaber. Dette sker med baggrund i de gældende udtagelseskriterier. TEU udtager kæmpere med baggrund i Det sportslige udvalgs indstillinger.

**§ 3  Retningslinjer for holdleder**
**Stk.1** Holdleder udpeges af formanden for TEU blandt udviklingscentrenes trænere eller et TEU medlem.

**Stk. 2** Holdleder har både ret og pligt til på passende måde at skride ind, hvis denne skønner, at de af holdleder afstukne retningslinjer overskrides i utilbørlig grad.

**Stk. 3** Holdleder har pligt til at arrangere de rejser, som landsholdet måtte foretage.  Endvidere er holdleder ansvarlig for, at såvel kamplandshold som coaches har de efter forholdene i enhver henseende mest komfortable forhold på sådanne rejser.

**§ 5  Coaches**

**Stk. 1** Udøveren vælger selv sin personlige coach. Som udgangspunkt coaches udøveren af denne coach til mesterskabet. Coach skal opfylde WT / WTE.s regler mht. GOL-licens og Coachkursus.

**Stk. 2** Er der begrænsning på antallet af akkrediterede coaches har Landsholdstræneren fortrinsret til at blive akkrediteret som coach ved det pågældende mesterskab.

**Stk. 3** Derefter udvælges coaches ud fra antallet af udøvere, som vedkommende har kvalificeret via DTaF.s ordinære udtagelseskriterier til mesterskabet.

**Stk. 4** Derefter udvælges coaches ud fra antal kampe, som pågældendes udøvere har vundet i de tællende kvalifikationsstævner. I tilfælde af kvalifikation via President Cup, vægtes vundne kampe herfra på lige fod med vundne kampe ved kvalifikationsstævnerne.

**Stk. 5** Hvis det fortsat ikke er afgjort hvilke coaches som kan akkrediteres efter punkt 1-4 afgør TEU-kamp hvem der skal akkrediteres.

 **Stk. 6** Alle coaches, som har kvalificeret en udøver til mesterskabet, er, uanset stk. 1-5 velkommen til at supportere sin udøver til mesterskabet, så vidt dette er muligt.

**Stk. 7** De deltagende coaches støttes økonomisk af DTaF i det omfang, der er midler dertil.